ברכה רוזנפלד

ברכה רוזנפלד (נולדה ב-15 באוקטובר 1946 בגרמניה), היא משוררת, מבקרת ספרות, מתרגמת, עורכת ופובליציסטית ישראלית. 

קורות חיים
רוזנפלד נולדה בשם ברכה בר-אל. בת בכורה להורים ניצולי שואה במחנה מעבר בקרבת העיר מינכן, גרמניה. אמה היא הציירת, הפסלת והסופרת לנה פיינבורג-ליליינהיים. בשנת 1958 עלתה לישראל מפולין עם הוריה ואחיה והתגוררה בבת ים. השלימה את לימודיה בתיכון חשמונאים בבת ים ובהמשך באוניברסיטת תל אביב, שם השלימה תואר ראשון בספרות עברית ובפילוסופיה כללית ולמדה עריכה עיתונאית וספרותית מטעם האוניברסיטה הפתוחה. עסקה בבנקאות ובמסחר.

את שיריה הראשונים כתבה בשנות העשרה של חייה בפולנית. בעברית פרסמה לראשונה בשמה הקודם, ברכה בר-אל, בשנת 1975 ב"על המשמר". בהמשך, שיריה, רשימות ביקורת ותרגומי השירה והפרוזה שלה מרוסית, מאנגלית ובעיקר מפולנית, פורסמו ב"מעריב", "על המשמר", "דבר", "הארץ ספרים", "מאזניים", "עתון 77", "עכשיו", "דימוי", "פסיפס", "אפיריון", "נתיב", "רוח אחרת", "מהות", "הליקון", "ביטאון שירה", ו"אנתולוגיה מקוונת לשירה עברית". בנוסף, שיריה התפרסמו גם באנתולוגיות בישראל ובפולין ותורגמו לאנגלית, פולנית, רומנית ואלבנית.

משנת 1998 חברה באגודת הסופרים העברים במדינת ישראל וב-2002 כיהנה כיושבת ראש האגודה. רוזנפלד נמנית עם מייסדי תנועת משוררים לימין ישראל, תנועה המוגדרת כלאומית־ציונית שמטרת העל שלה היא השבת הלגיטימציה לכתיבת שירה ציונית.

רוזנפלד עורכת ספרי שירה ופרוזה ומנחה סדנאות לכתיבה יוצרת. ערכה והנחתה אירועי ספרות רבים בבית הסופר ובבית מאניה ביאליק, בתל אביב.

נשואה ואם לשני בנים ומתגוררת בבת ים.

 ספריה 
 הייתי נערה של אש, הייתי נערה של מים (ספרית הפועלים, 1994)
 שולמית ואיש האש (ספרי עתון 77, 1998)
 אמי מציירת (עקד, 2008)
 אחר כך הייתי בראשית (ספרא, 2010)
עבודת טלאים (ספרא, 2016)
בית וצלו (ספרא, 2020)

 פרסים, מלגות ומענקים 
ספרה של רוזנפלד, "אחר כך הייתי בראשית" זיכה אותה בפרס איגוד סופרי ישראל (אס"י).
כמו כן, זכתה במלגות ומענקים מקרן עמו"ס, מ"יד ושם" ומקרן יהושע רבינוביץ לאמנויות תל אביב.

לקריאה נוספת
 ברכה רונפלד, אמי מצירת את עיי הרחוב, באנתולוגיה "תמונה קבוצתית" (ספרות ישראלית במאה ה-21), עמ' 346, הוצאת כרמל, 2017.

 קישורים חיצוניים 



 מאמרים ושירים של ברכה רוזנפלד, באתר חדשות מחלקה ראשונה
 מיא שם-אור, לקראת כנס המשוררים 2012 בכנסת: ברכה רוזנפלד על משורר ושירה, באתר מגפון, 1 במאי 2012
 שירים של ברכה רוזנפלד וראיון איתה, באתר של נילי דגן, 6 בפברואר 2013


 ביקורות על ספריה 
 הכאב של ברכה רוזנפלד, בבלוג של אלי אשד, 27 בינואר 2009
 מלכה נתנזון, אחר כך הייתי אחר כך הייתי בראשית - שירים / ברכה רוזנפלד, באתר אימגו, 8 באוגוסט 2012

 הערות שוליים 

קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:עורכות ספרותיות ישראליות
קטגוריה:מתרגמות ישראליות
קטגוריה:מתרגמים ישראלים
קטגוריה:מבקרות ספרות ישראליות
קטגוריה:מבקרי ספרות ישראלים
קטגוריה:עולות בשנות ה-1950
קטגוריה:עולים בשנות ה-1950
קטגוריה:ישראליות ילידות גרמניה
קטגוריה:ישראלים ילידי גרמניה
קטגוריה:קצרמר אישים
קטגוריה:משוררות פולניות
קטגוריה:משוררים פולנים
קטגוריה:בוגרות תיכון חשמונאים (בת ים)
קטגוריה:בוגרי תיכון חשמונאים (בת ים)
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ערכים שנערכו במסגרת מיזם ויקי נשים
קטגוריה:בת ים: אישים
קטגוריה:פובליציסטיות ישראליות
קטגוריה:פובליציסטים ישראלים
קטגוריה:ישראליות שנולדו ב-1946
קטגוריה:ישראלים שנולדו ב-1946